Akmenės rajono savivaldybės administracija kartu su partneriais, UAB „Akmenės laisvoji ekonominė zona“ ir AB „Via Lietuva“, įgyvendina projektą, kurio tikslas – pagerinti Akmenės laisvosios ekonominės zonos investicinę aplinką, išvystant susisiekimo komunikacijų inžinerinę infrastruktūrą.

Įgyvendinant projektą numatoma valstybinės reikšmės krašto kelio Nr. 154 Šiauliai-Gruzdžiai-Naujoji Akmenė sankirtose su Eibučių g. ir J. Dalinkevičiaus g. įrengti eismo saugumo priemones – žiedines sankryžas. 

Bendra projekto vertė 1 506 988,20 Eur, iš kurių 1 280 939,97 Eur skirta iš Teisingos pertvarkos fondo. Projektas pradėtas 2023 m. sausio 10 d. ir bus įgyvendintas iki 2026 m. rugpjūčio 31 d.

#OsmAnd